1 Tessalonisense 1 – Geloof, liefde en hoop energeer – Bybelskool
Written by Chris van Wyk on Jul 29, 2010 . Posted in Tessalonisense, Tessalonisense en Korintiërs.
Jul 31, 2010 at 22:42
Dit is darem so duidelik dat wat in hierdie gemeente gebeur absoluut van die Heilige Gees gekom het. Tussen die " geswoeg en gesweet"deur is die Evangelie verkondig en het hulle so geheg aan mekaar geraak , mekaar so lief gekry dat hulle selfs bereid was om hulle lewe te gee(1Tes.2:8-9). En hierdie verhouding het in net drie weke tot stand gekom!!! Wonderlik om te sien wat die UITWERKING van God se woord is op die wat glo! (1Tes.2:13)
Met betrekking tot verse 15 en 16: Kon Paulus se kras uitspraak oor die Jode nie die oorsaak gewees het van die vervolging nie? Verwys Paulus na die politieke opset wanneer hy praat van die oordeel van God wat die Jode begin tref het?
Die boodskap wat vir my sterk uitkom: Vers 4: Ons wil nie die guns van mense probeer wen nie maar DOEN WAT GOD VERWAG.
Aug 1, 2010 at 05:57
God se Woord het hier 'n kragtige uitwerking, jy is reg.
Paulus se opmerking het egter gekom nadat die Joodse hulle reeds begin vervolg het. Hierdie brief was dus nie die oorsaak vir die vervolging nie. Die aanvanklike verkondiging en aanvaarding van die boodskap van die evangelie wel.
Sy veroordeling van hulle ongeloof is egter skerper as enige ander soortgelyke uitspraak oor die Jode in enigeen van sy briewe. Daarmee laat hy sy afkeur van hulle teenstand onomwonde hoor. Die Jode is nie tevrede om net self Jesus te verwerp nie, maar wil alle mense verhinder om in Hom te glo.
Die oordeel in vers 15 verwys waarskynlik na die verdrywing van Jode uit Rome onder Klaudius in hierdie tyd, 49 n.C., waarna die Bybel (Hand 18:2) en ander historici verwys.
Jun 16, 2012 at 09:27
Ek het nou net begin met Tessalonisense en hoofstuk 1 saam met jou aantekeninge gedoen, wat 'n voorreg is dit nie om dit so met jou uitleg te doen nie. Elke keer word ek verras met nuwe insig. Die wyse waarop jy elke vers uiteensit en verduidelik, maak dit vir my glashelder en raak ek opgewonde en gretig vir die volgende hoofstuk. Dankie nogmaals vir jou toewyding en passie om die Bybel vir ons op so 'n besondere wyse beskikbaar te stel. Ek "geniet" my Bybel soveel meer!!
Jun 16, 2012 at 09:30
Dit bly 'n voorreg vir my om die Bybel saam met jou en ander te lees en my insigte te deel. Ek leer ook so baie van ander se kommentaar en insigte. Mooi loop!